laion/Wikipedia-Exotic huggingface dataset:
মুন্সীগঞ্জ

মুন্সীগঞ্জ বা মুন্সিগঞ্জ বাংলাদেশের মধ্যাঞ্চলের ঢাকা বিভাগের একটি শহর। এটি প্রশাসনিকভাবে মুন্সীগঞ্জ জেলা এবং মুন্সীগঞ্জ সদর উপজেলার সদরদপ্তর। এটি মুন্সীগঞ্জ জেলার সবচেয়ে বড় শহর ও বাণিজ্য কেন্দ্র। মুন্সীগঞ্জের বর্তমান নাম সম্পর্কে লোকশ্রুতি আছে যে, মোঘল শাসন আমলে এই ইদ্রাকপুর গ্রামে মুন্সি হায়দার হোসেন নামে একজন ব্যক্তি ছিলেন। ফৌজদার মুন্সি হায়দার হোসেনের নামে এ জায়গার নাম হয় মুন্সীগঞ্জ। আবার ভিন্নমতে, জমিদার এনায়েত আলী মুন্সির নামানুসারে মুন্সীগঞ্জ  নামকরণ করা হয়েছে। বাংলাদেশের আদমশুমারি ও গৃহগণনা-২০১১ অনুযায়ী মুন্সীগঞ্জ শহরের মোট জনসংখ্যা ৯৪,০৬০ জন যার মধ্যে ৪৮,৫৪৬ জন পুরুষ এবং ৪৫,৫১৪ জন নারী। এ শহরের পুরুষ এবং নারী অনুপাত ১০৭:১০০। শহরটির অবস্থানের অক্ষাংশ ও দ্রাঘিমাংশ হল ২৩°১৩′৫২″ উত্তর ৯০°৫৬′৫৮″ পূর্ব﻿ / ﻿২৩.২৩১১৬৯° উত্তর ৯০.৯৪৯৩০৯° পূর্ব﻿ / 23.231169; 90.949309। সমুদ্র সমতল থেকে শহরটির গড় উচ্চতা ৯ মিটার। ১৯৭২ সালে মুন্সীগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মুন্সীগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪১টি মহল্লায় বিভক্ত । ১৭.৭৪ বর্গ কি.মি. আয়তনের মুন্সীগঞ্জ শহরের পুরো এলাকাই মুন্সীগঞ্জ পৌরসভা দ্বারা পরিচালিত হয়। মুন্সীগঞ্জ শহরের স্বাক্ষরতার হার হলো শতকরা ৬৫.২ ভাগ। ইদ্রাকপুর কেল্লা "মুন্সীগঞ্জ পৌরসভার মেয়র"। ১২ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১৫।  "নামকরণের পটভূমি"। বাংলাদেশের জাতীয় তথ্য বাতায়ন। ৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২০১৯-১১-২৫।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭৫। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-১১-২৫।  "এক নজরে পৌরসভা"। ৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১১-২৫।
রহমতগঞ্জ এমএফএস

রহমতগঞ্জ মুসলিম ফ্রেন্ডস সোসাইটি একটি ঢাকা ভিত্তিক বাংলাদেশী ফুটবল ক্লাব।১৯৩৩ সালে প্রতিষ্ঠিত ক্লাবটি বর্তমানে দেশের সর্বোচ্চ স্তরের লিগে খেলছে। ২৭ ডিসেম্বর ২০২২ পর্যন্ত হালনাগাদকৃত। টীকা: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। ডিসেম্বর ২০২০ অনুযায়ী ৩১ জানুয়ারি ২০২৩ পর্যন্ত হালনাগাদকৃত। বাংলাদেশ চ্যাম্পিয়নশিপ লিগ : ২০১৪ ঢাকা লিগ রানার্স-আপ (১): ১৯৭৭ বাংলাদেশ ফেডারেশন কাপ রানার্স-আপ (১,): ২০১৯-২০ "Tiger cement boost for Rahmatganj"। Dhaka Tribune। ২০১৪-০৪-১৭। সংগ্রহের তারিখ ২০১৯-১২-৩১।
ফতেপুর মঞ্জুরুল ইসলাম আলিম মাদ্রাসা

ফতেপুর মঞ্জুরুল ইসলাম আলিম মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার হাটহাজারী উপজেলার ফতেপুর ইউনিয়নে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়। ১৯৫৩ সালে মাদ্রাসাটি প্রতিষ্ঠিত হয়। প্রতিষ্ঠাকালে দাখিল পর্যায়ে প্রতিষ্ঠিত হলেও পরবর্তীতে আলিম পর্যায়ে উন্নীত করা হয়। বর্তমানে মাদ্রাসা বোর্ড কর্তৃক অনুমোদিত মোট ১৩ সদস্য বিশিষ্ট একটি নিয়মিত কমিটির মাধ্যমে মাদ্রাসার যাবতীয় কার্যক্রম সূচারুরূপে পরিচালিত হচ্ছে। মাদ্রাসার অধ্যক্ষ মোহাম্মদ শাহ আলম। মাদ্রাসার মূল ভবনটি একটি দ্বিতল ভবন। মাদ্রাসার সামনে একটি খেলার মাঠ রয়েছে। এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে ১ হাজারেরও অধিক শিক্ষার্থী অধ্যয়নরত আছে। বিগত বছরের পাশের হার ৯৫%। বাংলাদেশ মাদ্রাসা শিক্ষাবোর্ড ইসলামী বিশ্ববিদ্যালয়, বাংলাদেশ দারুন্নাজাত সিদ্দিকিয়া কামিল মাদ্রাসা বাংলাদেশের আলিয়া মাদ্রাসার তালিকা "সংরক্ষণাগারভুক্ত অনুলিপি"। ১৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৭।
বুড়িশ্চর জিয়াউল উলুম কামিল মাদ্রাসা

বুড়িশ্চর জিয়াউল উলুম কামিল মাদ্রাসা বাংলাদেশের চট্টগ্রাম জেলার একটি উল্লেখযোগ্য আলিয়া মাদ্রাসা। মাদ্রাসাটি ফলাফলের দিক থেকে হাটহাজারী উপজেলায় অন্যতম শ্রেষ্ঠ মাদ্রাসা। মাদ্রাসাটি হাটহাজারী উপজেলার বুড়িশ্চর ইউনিয়নে অবস্থিত। এটি ১৯৫৬ সালে মাদ্রাসাটি প্রতিষ্ঠিত হয়। ১৯৫৬ সালে হাটহাজারী উপজেলায় ইসলামী শিক্ষা ও আধুনিক শিক্ষার সমন্বয় করার লক্ষ্যে মাদ্রাসাটি প্রতিষ্ঠা করা হয়। খুব দ্রুতই মাদ্রাসাটি ফাজিল শ্রেণীর অনুমতি পায়। ২০০৬ সালে মাদ্রাসাটি ইসলামী বিশ্ববিদ্যালয়, কুষ্টিয়ার অধীনে ফাজিল পরীক্ষায় অংশগ্রহণ করে। এবং ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্ত হয়। মাদ্রাসা পরিচালনার জন্য জনাব মুহাম্মদ ইউনুস গণিকে সভাপতি করে ১৫ জন বিশিষ্ট একটি পরিচালনা পরিষদ রয়েছে। মাদ্রাসার বর্তমান অধ্যক্ষ সৈয়দ মোহাম্মদ ফরিদ উদ্দিন। মাদ্রাসার মূল ভবনটি একটি ত্রিতল ভবন। মাদ্রাসার সামনে একটি খেলার মাঠ রয়েছে। এছাড়াও মাদ্রাসায় সক্রিয় স্কাউট দল রয়েছে। এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে কামিল (মাস্টার্স) পর্যায় পর্যন্ত শিক্ষালাভের সুযোগ রয়েছে। বর্তমানে ১২ শতাধিক শিক্ষার্থী অধ্যয়নরত আছে। ২০১৯ সালে মাদ্রাসার পাশের হার ছিলো ১০০%। ইসলামী বিশ্ববিদ্যালয়, বাংলাদেশ বাংলাদেশের আলিয়া মাদ্রাসার তালিকা "সাফল্যের ধারাবাহিকতায় বুড়িশ্চর মাদ্রাসা"। দৈনিক আজাদী। সংগ্রহের তারিখ ২২ সেপ্টেম্বর ২০২১। [স্থায়ীভাবে অকার্যকর সংযোগ] "বুড়িশ্চর জিয়াউল উলুম মাদ্রাসায় ইসলামি আরবি বিশ্ববিদ্যালয়ের উপাচার্য ড. মুহাম্মদ আহসান উল্লাহ"। Chattogram Daily। ২০২০-০১-০১। সংগ্রহের তারিখ ২০২১-০৯-২২। [স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ১৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৭।  "সংরক্ষণাগারভুক্ত অনুলিপি"। ৮ জুন ২০২৩ তারিখে মূল থেকে আর্কাইভ করা। সংগ্রহের তারিখ ২২ মে ২০২৩।  "বাংলাদেশ স্কাউটস | বাংলাদেশ স্কাউটস অনলাইন ডিজিটাল রেকর্ড এবং স্কাউট সার্ভিস সিস্টেম"। service.scouts.gov.bd। সংগ্রহের তারিখ ২০২১-০৯-২২।
গুমানমর্দন পেশকারহাট ইসলামিয়া সুন্নিয়া দাখিল মাদ্রাসা

গুমানমর্দন পেশকারহাট ইসলামিয়া সুন্নিয়া দাখিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার হাটহাজারী উপজেলার গুমানমর্দন ইউনিয়নে অবস্থিত। মাদ্রাসার অধ্যক্ষ মীর মুহাম্মদ নুরুল আমিন। ১৯৭৫ সালে মাদ্রাসাটি প্রতিষ্ঠিত হয়। বিশিষ্ট ইসলামী চিন্তাবিদ মুহাম্মদ সিরাজুল হক আল কাদেরী ১৯৩৩ সালে এ মাদ্রাসা প্রতিষ্ঠা করলেও নানা প্রতিকূলতায় শিক্ষা কার্যক্রম বন্ধ হয়ে যায়। পরবর্তীতে এটি ১৯৭৫ সালে এমপিও ভুক্ত হয়। মাদ্রাসা পরিচালনার জন্য জনাব খায়রুল বশর চৌধুরীকে সভাপতি করে ১২ জন বিশিষ্ট একটি পরিচালনা পরিষদ রয়েছে। মাদ্রাসার মূল ভবনটি একটি ত্রিতল ভবন। এছাড়া একটি দ্বিতল, ২টি একতলা ও ১টি আধাপাকা ভবন রয়েছে। মাদ্রাসার সামনে একটি খেলার মাঠ রয়েছে। সর্বমোট ভূমির পরিমাণ ২ একর। এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে দাখিল (মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৫ শতাধিক শিক্ষার্থী অধ্যয়নরত আছে। মাদ্রাসাটির বিগত বছরের পাশের হার ৮৭.৫%। ঢাকা আলিয়া মাদ্রাসা তামীরুল মিল্লাত কামিল মাদ্রাসা বাংলাদেশ মাদ্রাসা শিক্ষাবোর্ড, ঢাকা ইসলামী বিশ্ববিদ্যালয়, বাংলাদেশ "সংরক্ষণাগারভুক্ত অনুলিপি"। ১৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৭।
কাটিরহাট মুফিদুল ইসলাম ফাজিল মাদ্রাসা

কাটিরহাট মুফিদুল ইসলাম ফাজিল ডিগ্রি মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি হাটহাজারী উপজেলার ধলই ইউনিয়নে অবস্থিত। এটি ১৯৩৩ সালে প্রতিষ্ঠিত হয়। বর্তমানে এই মাদ্রাসা ইসলামি আরবি বিশ্ববিদ্যালয় অধিভুক্ত একটি আলিয়া মাদ্রাসা। মাদ্রাসার বর্তমান অধ্যক্ষের নাম মুহাম্মদ আবুল কালাম। মাদ্রাসাটি ১৯৯৩ সালে হাটহাজারী উপজেলার স্থানীয় আলেমদের সহযোগিতায় প্রতিষ্ঠিত হয়। পর্যায়ক্রমে মাদ্রাসাটি সম্মান সমমান ফাজিল মাদ্রাসায় রুপান্তরিত হয়। ২০০৬ সালে মাদ্রাসাটি ফাজিল ডিগ্রির জন্য ইসলামী বিশ্ববিদ্যালয়, বাংলাদেশের অধিভুক্তি লাভ করে। ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে বাংলাদেশের সকল আলিয়া মাদ্রাসার সাথে এই মাদ্রাসাও আরবি বিশব্বিদ্যালয়ে স্থানান্তরিত হয়। এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে ফাজিল (ডিগ্রী) পর্যায় পর্যন্ত শিক্ষালাভের সুযোগ রয়েছে। বর্তমানে এক হাজারেরও অধিক শিক্ষার্থী অধ্যয়নরত আছে। মাদ্রাসা পরিচালনার জন্য ১২ জন বিশিষ্ট একটি পরিচালনা পরিষদ রয়েছে। মাদ্রাসার মূল ভবনটি একটি দ্বিতল ভবন। ২০১৮ সালে পাশের হার ছিলো ৯০%। বাংলাদেশের আলিয়া মাদ্রাসার তালিকা ইসলামি আরবি বিশ্ববিদ্যালয় "সংরক্ষণাগারভুক্ত অনুলিপি"। ১৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৭।
বহির্বাহু সেতু

বহির্বাহু সেতু (ইংরেজি: Cantilever bridge) হল এমন একটি সেতু যা বহির্বাহুর সাহায্যে তৈরি হয়। বহির্বাহু কাঠামোর শুধুমাত্র একটি প্রান্ত সমর্থিত। ছোট চলার পথের জন্য বহির্বাহু সহজ মাধ্যম। যথারীতি, ইস্পাত থেকে নির্মিত কাঠামো, রাস্তা বা রেল ট্রাফিকে ব্যবহৃত ট্রাসস, বা পূর্বপ্রতিফলিত কংক্রিট থেকে নির্মিত বক্স-গার্ডার হ্যান্ডেল ডিজাইন বৃহৎ বহির্বাহু সেতু। ইস্পাত ট্রাস বহির্বাহু সেতুটি একটি অন্যতম প্রকৌশল আবিষ্কার ছিল, যখন প্রথম সেতুটি চালু করা হয়েছিল, তখন এটি ১,৫০০ ফুট (৪৬০ মিটার) এরও বেশি দূরত্ব অতিক্রম করতে পারতো। বহিরবাহু ব্রিজ (Cantilever Bridge) হলো একটি বিশেষ ধরনের ব্রিজ, যা দুটি স্থানে মাটি বা ভিত্তির উপর দাঁড়িয়ে থাকে এবং ব্রিজের একটি বা দুটি অংশ মাটি বা ভিত্তি থেকে প্রসারিত হয়ে মাঝখানে ঝুলে থাকে। এই ধরনের ব্রিজে মূলত [১]"ক্যান্টিলিভার" নামে পরিচিত অংশগুলো ব্যবহার করা হয়, যা এক প্রান্তে নির্দিষ্ট থাকে এবং অন্য প্রান্তে মুক্তভাবে ঝুলে থাকে। ঊনবিংশ শতাব্দীতে প্রকৌশলীরা বুঝতে পেরেছিলেন যে একটি সেতু যা একাধিক সমর্থন জুড়ে ক্রমাগত তাদের মধ্যে ভার বিতরণ করা যায়। এটি গার্ডার বা ট্রাসে নিম্নতর চাপ সৃষ্টি করে এবং এর মানে হল যে আরও স্প্যানগুলি তৈরি করা যেতে পারে। বেশ কয়েকটি উনবিংশ শতাব্দীর প্রকৌশলীরা হিপিং পয়েন্টের মধ্য দিয়ে স্পন্দিত সেতুটি পেটেন্ট করে। মাল্টি-স্প্যান সিস্টেমের একটি হিংক ব্যবহার একটি স্থায়ীভাবে নির্ধারিত পদ্ধতি এবং একটি সেতুর সুবিধা প্রদান করে যা পরিচালনা করতে পারে।ফাউন্ডেশনের পার্থক্য নিষ্পত্তির ইঞ্জিনিয়াররা আরও সহজেই বাহিনীগুলির গণনা করতে পারে এবং গার্ডারে একটি হিংক দিয়ে চাপ দিতে পারে। The Quebec Bridge is of the general structure demonstrated above. The Forth Bridge with its three double cantilevers. The Vejle Fjord Bridge is a concrete bridge built using the balanced cantilever method. Former eastern span of the San Francisco - Oakland Bay Bridge হাওড়া ব্রিজ, কলকাতা, পশ্চিমবঙ্গ। বিশ্বের ব্যস্ততম বহির্বাহু সেতু হল হাওড়া ব্রিজ। এই ব্রিজ দিয়ে প্রতিদিন ১ লক্ষের বেশি গাড়ি চলাচল করে। Original 1938 span of the Blue Water Bridge Pulaski Skyway Vicksburg Bridge and Old Vicksburg Bridge DuBois, Augustus Jay (১৯০২)। The Mechanics of Engineering। New York: John Wiley & Sons। সংগ্রহের তারিখ ২০০৮-০৮-১০।  Bender, C. (১৮৯০)। "Discussion on Cantilever Bridges by C.F. Findlay"। Transactions of the Canadian Society of Civil Engineers। Canadian Society of Civil Engineers.। 3। সংগ্রহের তারিখ ২০০৮-০৮-১০।
কটকম সুদর্শন (আনন্দ)

কটকম সুদর্শন ওরফে আনন্দ হলেন ভারতের কমিউনিস্ট পার্টি (মাওবাদী) দলের একজন শীর্ষ নেতা ও পলিটব্যুরো সদস্য। কটমকম সুদর্শন অন্ধ্রপ্রদেশ রাজ্যের আদিলাবাদে জন্মগ্রহণ করেন। ওয়ারঙ্গলের পলিটেকনিক কলেজে শিক্ষা সম্পন্ন করার পর শিক্ষকতার কাজে যোগ দেন ও পাশাপাশি উচ্চ শিক্ষার জন্যে পড়াশোনা করতেন। ভারতের নিষিদ্ধ কমিউনিস্ট পার্টি (মাওবাদী)র আদিলাবাদ জেলার সম্পাদক সাধনাকে বিবাহ করেন তিনি। কয়েক বছর আগে সাধনা নিরাপত্তাবাহিনীর গুলিতে মারা যান। সুদর্শন মাওবাদ অনুসৃত দলের অন্যতম প্রবীন ও শীর্ষ নেতা। তিনি বিগত ৩০ বছর ধরে অতি বামপন্থী রাজনীতির সাথে যুক্ত আছেন। তেলেঙ্গানা ও দণ্ডকারণ্য অঞ্চলে সশস্ত্র সংগ্রামে নেতৃত্ব দেন তিনি। ভারতীয় নিরাপত্তা বাহিনী ও গোয়েন্দা বিভাগের তথ্য অনুযায়ী তিনি আনন্দ নামে অধিক পরিচিত। ব্যক্তিগত জীবনে কটকম সুদর্শন নম্র, তাত্ত্বিক ও সাংগঠনিক ক্ষমতা সম্পন্ন নেতা। দলের রাজনৈতিক ও সাংগঠনিক গঠনপ্রণালী নির্ণায়ক সিদ্ধান্ত নিয়ে থাকেন। শিক্ষা সম্পন্ন করার পরে ১৯৭৫ সালে জঙ্গী বামপন্থি সংগঠনে যোগ দেন ও ১৯৮৯ সালে ছত্তীসগঢ় চলে যান। ১৯৮০ সালে কোন্ডাপল্লী সীতারামাইয়া প্রতিষ্ঠিত কমিউনিস্ট পার্টি (মার্ক্সবাদী - লেনিনবাদী) জনযুদ্ধ দলের সদস্য হন। সদস্যদের গেরিলা যুদ্ধের প্রশিক্ষক হিসেবে কাজ করেছেন, দলের সামরিক বিভাগের দায়িত্ব ছিল তার ওপর ও ভারতীয় নিরাপত্তাবাহিনীর সাথে যুদ্ধে দক্ষতার সাথে নেতৃত্ব দিয়েছেন তিনি। মাওবাদী দলের কেন্দ্রীয় মিলিটারি কমিশনের সদস্য ও পলিটব্যুরো সদস্য নির্বাচিত হন একসময়। মনে করা হত অপর এক পলিটব্যুরো নেতা কিষেনজির মৃত্যুর পর তিনি পূর্বাঞ্চলীয় বিভাগে মাওবাদী আন্দোলন এগিয়ে নিয়ে যাওয়ার দায়িত্ব প্রাপ্ত হয়েছিলেন। একটি সুত্র জানাচ্ছে আনন্দ অত্যন্ত কৌশলী ও আপসহীন হিসেবে পরিচিত। তিনি কিষেণজির মৃত্যুর পর মাওবাদীদের সুসংগঠিত করার ক্ষেত্রে বিশ্বাসযোগ্যতা অর্জন করেছেন। পুলিশের মতে, ২০১০ সালের এপ্রিলে ছত্তিশগড়ের রাজ্যের দান্তেওয়াদায় সেন্ট্রাল রিজার্ভ পুলিশ ফোর্সের (সিআরপিএফ) ৭৬ জন জওয়ানকে হত্যার মূল পরিকল্পনাকারীও ছিলেন আনন্দ, তাকে ধরিয়ে দিতে ১২ লাখ টাকার পুরস্কার ঘোষণা করেছে সরকার। সাংবাদিকদের এক সাক্ষাতকারে আনন্দ জানান যে দলের কেন্দ্রীয় মিলিটারি কমিশনের ৪৫ জন সদস্য গ্রেপ্তার নয় মৃত্যুবরণ করেছেন ভারত রাষ্ট্রের বিরুদ্ধে যুদ্ধে। অপারেশন গ্রীন হান্ট প্রতিরোধে তিনি তার দলকে নেতৃত্ব দান করছেন। হিন্দুস্থান টাইমস এর একটি সাক্ষাতকারে এক পুলিশ কর্তা জানান সুদর্শন, চেরুকুরি রাজকুমার আজাদের মত আলোচনাপন্থী নন বরং রাষ্ট্রের বিরুদ্ধে চলমান সংগ্রামে রত থাকার পথের মতাবলম্বী। Deepak Kumar Nayak। "Naxal Violence: Profile of Katakam Sudarshan"। সংগ্রহের তারিখ ১৫ আগস্ট ২০১৭।  "জঙ্গলে নেতা-নিধনের নেপথ্যে কটকম সুদর্শনের মস্তিষ্ক"। banglalive.com। ২৮ মে ২০১৩। সংগ্রহের তারিখ ১৫ আগস্ট ২০১৭। [স্থায়ীভাবে অকার্যকর সংযোগ] Sreenivas Janyala (৯ এপ্রিল ২০১০)। "The men who run Dandakaranya"। archive.indianexpress.com। সংগ্রহের তারিখ ১৫ আগস্ট ২০১৭।  G.S. RADHAKRISHNA। "Portrait of 'mastermind'"। telegraphindia.com। সংগ্রহের তারিখ ১৫ আগস্ট ২০১৭।  "নেতৃত্বে আনন্দ, না কোসা?"। kalerkantho.com। সংগ্রহের তারিখ ১৫ আগস্ট ২০১৭।  "পরিকল্পনা এপ্রিলে নেতৃত্বে সুদর্শন"। kalerkantho.com। সংগ্রহের তারিখ ১৫ আগস্ট ২০১৭।
ওয়েটিং ফর গোডো

ওয়েটিং ফর গোডো স্যামুয়েল বেকেটের লেখা একটি অ্যাবসারডিস্ট নাটক। এই নাটকে ভ্লাদিমির এবং এস্ট্রেগন নামের দুইজন চরিত্র আবিরত এবং নিস্ফলভাবে গডো নামের একজন লোকের জন্য অপেক্ষা করে। ১৯৫৩ সালে প্রথম প্রদর্শন থেকে নাটকে গোডোর অনুপস্থিতি এবং আরও অসংখ্য প্রেক্ষিত বিভিন্ন ব্যাখ্যার জন্ম দিয়েছে। এটি "বিংশ শতাব্দীর ইংরেজি ভাষায় সবচেয়ে বেশি গুরুত্বপূর্ণ নাটক" হিসেবে বিদিত হয়। বেকেটের ওয়েটিং ফর গডো এর মূল ফরাসি সংস্করণের নাম হচ্ছে En attendant Godot, এবং এটির ইংরেজি উপশিরোনাম ছিলো "a tragicomedy in two acts". ফরাসি মূল রচনার সময়কাল ৯ অক্টোবর ১৯৪৮ থেকে এবং ২৯ জানুয়ারি ১৯৪৯ এর মধ্যে। এটি প্রথম প্রদর্শিত হয় ১৯৫৩ সালের ৫ জানুয়ারি প্যারিসের থিয়েটার ডি ব্যবিলনে। এটি পরিচালিত হয় রজার ব্লিনের দ্বারা যিনি এই নাটকে পজ্জোর ভূমিকায় অভিনয় করেন। Ackerley, C. J. and Gontarski, S. E., (Eds.) The Faber Companion to Samuel Beckett (London: Faber and Faber, 2006), p. 620.
কুমিল্লা রেলওয়ে স্টেশন

কুমিল্লা রেলওয়ে স্টেশন কুমিল্লা পূর্ব রেলের একটি প্রাথমিক রেলস্টেশন। প্রতিদিন এ স্টেশন দিয়ে ঢাকা, চট্টগ্রাম, সিলেট, ময়মনসিংহ, ব্রাহ্মণবাড়িয়া, চাঁদপুরসহ বিভিন্ন জেলার ট্রেন চলাচল করে। ১৮৯৫ সালে কুমিল্লা রেলস্টেশনের যাত্রা শুরু হয়। প্রতিদিন ১৩ টিরও বেশি ট্রেন কুমিল্লা রেলস্টেশন দিয়ে চলাচল করে। নীচে কুমিল্লা রেলস্টেশন দিয়ে চলাচলকারী ট্রেনগুলির একটি তালিকা রয়েছে: মহানগর প্রভাতী/গোধুলি উপকুল এক্সপ্রেস পাহাড়িকা এক্সপ্রেস মহানগর এক্সপ্রেস উদয়ন এক্সপ্রেস তূর্ণা এক্সপ্রেস বিজয় এক্সপ্রেস ঢাকা/চট্টগ্রাম মেইল কর্ণফুলী এক্সপ্রেস ঢাকা এক্সপ্রেস জালালাবাদ এক্সপ্রেস ময়মনসিংহ এক্সপ্রেস চট্টলা এক্সপ্রেস "কুমিল্লায় কর্ণফুলী ট্রেনে আগুন, ২০ জন আহত"। jagonews24.com। সংগ্রহের তারিখ ২০২১-০২-২৪।  "কুমিল্লা ট্রেনের সময়সূচী ও ভাড়ার তালিকা - ২০২১"। সংগ্রহের তারিখ ২০২১-০২-২৪।  উইকিমিডিয়া কমন্সে Category:Comilla railway station সম্পর্কিত মিডিয়া দেখুন।
ফরাশগঞ্জ স্পোর্টিং ক্লাব

ফরাশগঞ্জ স্পোর্টিং ক্লাব ঢাকা কেন্দ্রিক বাংলাদেশের একটি ফুটবল ক্লাব। ১৯৫৯ সালে ক্লাবটি প্রতিষ্ঠিত হয়। ২০১১ সালে ২৪ এপ্রিল স্বাধীনতা কাপে চ্যাম্পিয়ন হয় দলটি। বাংলাদেশ প্রিমিয়ার ফুটবল লিগের ২০১৭-১৮ মৌসুমে ১২ দলের মধ্যে ১২ তম হয়ে রেলিগেশনের কবলে পড়ে ক্লাবটি। বর্তমানে, ক্লাবটি বাংলাদেশ চ্যাম্পিয়নশিপ লিগে খেলছে। স্বাধীনতা কাপ বিজয়ী (১ বার): ২০১১
উত্তর বারিধারা ক্লাব

উত্তর বারিধারা স্পোর্টিং ক্লাব ঢাকা ভিত্তিক একটি বাংলাদেশি ফুটবল ক্লাব। বাংলাদেশ চ্যাম্পিয়নশিপ লীগ বিজয়ী(১) : ২০১৪-২০১৫ রানার্স-আপ(৩) : ২০১২, ২০১৩, ২০১৮–২০১৯ RUPOSHI BANGLA TV (২০১৯-০১-১০), বাংলাদেশ চ্যাম্পিয়নশিপ লিগ ক্লাব উত্তর বারিধারার পৃষ্ঠপোষক হলো সাইফ পাওয়ারটেক লি:, সংগ্রহের তারিখ ২০১৯-০৬-০১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রফিক উদ্দীন ভূঁইয়া স্টেডিয়াম

রফিক উদ্দীন ভূঁইয়া স্টেডিয়াম (ময়মনসিংহ জেলা স্টেডিয়াম বা ময়মনসিংহ স্টেডিয়াম নামেও পরিচিত) ১৯৬১ সালে নির্মিত বাংলাদেশের ময়মনসিংহ এ অবস্থিত বিভিন্ন কাজে ব্যবহৃত একটি মাঠ। এখানে সাধারনত আঞ্চলিক ও জাতীয় পর্যায়ের ক্রিকেট-ফুটবল খেলা হয়ে থাকে। স্টেডিয়ামটি বাংলাদেশ প্রিমিয়ার লিগের দল সাইফ স্পোর্টিং ক্লাব ও আরামবাগ ক্রীড়া সংঘের হোম ভেন্যু হিসেবে ব্যবহৃত হয়েছিল। এই স্টেডিয়ামটি ফুটবলের দর্শক টানার ক্ষেত্রে জনপ্রিয়। বর্তমানে স্টেডিয়ামটি বাংলাদেশ পুলিশ ফুটবল ক্লাব ও মোহামেডান স্পোর্টিং ক্লাব (ঢাকা)র হোমগ্রাউন্ড হিসেবে ব্যবহৃত হচ্ছে। ১৭-২৮ জুন, ২০১৯: এই ভেন্যুতে বাংলদেশ ফুটবল ফেডারেশনের উদ্যোগে 'জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ-২০১৯’-এর ময়মনসিংহ জোনের প্রতিযোগিতা হয়। ২০ জুন, ২০১৯: এই ভেন্যুতে বাংলদেশ ফুটবল ফেডারেশনের উদ্যোগে 'বাফুফে-ইউনিসেফ অনূর্ধ্ব-১৬ জাতীয় মহিলা ফুটবল চ্যাম্পিয়নশিপ-২০১৯(ট্যালেন্ট হান্ট)’-এর ময়মনসিংহ জোনের প্রতিযোগিতা শুরু হয়। বর্তমান ধারণ ক্ষমতা ২৫,০০০। "বেহাল দশায় ময়মনসিংহ রফিক উদ্দিন ভূইয়া স্টেডিয়াম"। সিটিবার্তা.কম। ২০১৮-০৯-১৬। সংগ্রহের তারিখ ২০১৯-০৭-২৩। [স্থায়ীভাবে অকার্যকর সংযোগ] https://cricketarchive.com/Archive/Grounds/4/241_f.html http://www.espncricinfo.com/bangladesh/content/ground/56683.html রিপোর্টার, স্পোর্টস। "২৭ অক্টোবর শুরু ফেডারেশন কাপ"। দৈনিক ইনকিলাব। সংগ্রহের তারিখ ২০১৯-০৭-২৩।  "আরামবাগ ও সাইফ কর্তাদের ময়মনসিংহের মাঠ পরিদর্শন"। যুগান্তর। সংগ্রহের তারিখ ২০১৯-০৭-২৩।  "ভরা স্টেডিয়ামে ফুটবলের জয়"। প্রথম আলো। সংগ্রহের তারিখ ২০১৯-০৭-২৩।  "জেএফএ কাপ ফুটবলে চূড়ান্ত পর্ব আজ থেকে"। shomoyerkhobor.com। ২০১৯-০৭-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৩।  "UNICEF U-16 football from today"। The Daily Star (ইংরেজি ভাষায়)। ২০১৯-০৬-২০। সংগ্রহের তারিখ ২০১৯-০৭-২৩।  "U-16 Women's Football begins Thursday"। Dhaka Tribune। ২০১৯-০৬-২০। সংগ্রহের তারিখ ২০১৯-০৭-২৩।  "U-16 Girls's Soccer starts Thursday"। SPORT NEWS (ইংরেজি ভাষায়)। ২০১৯-০৬-১৯। ২০১৯-০৭-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৩।
জেরি হ্যাজলিট

জার্ভিস রিগনল্ড হ্যাজলিট (ইংরেজি: Gerry Hazlitt; জন্ম: ৪ সেপ্টেম্বর, ১৮৮৮ -মৃত্যু: ৩০ অক্টোবর, ১৯১৫) নিউ সাউথ ওয়েলসের এনফিল্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। দলে তিনি মূলতঃ ডানহাতি মিডিয়াম-পেস ও অফ-স্পিন বোলারের ভূমিকায় অবতীর্ণ হয়েছিলেন তিনি। এছাড়াও, নিচেরসারির কার্যকরী ব্যাটসম্যান ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৭ থেকে ১৯১২ সময়কালে অস্ট্রেলিয়ার পক্ষে ৯ টেস্টে অংশগ্রহণ করেছেন ‘জেরি’ ডাকনামে পরিচিত জেরি হ্যাজলিট। ১৯০৫-০৬ থেকে ১৯১০-১১ মৌসুম পর্যন্ত ভিক্টোরিয়ার পক্ষে প্রথম-শ্রেণীর ক্রিকেট খেলেন। এরপর তিনি সিডনিতে চলে যান ও পরমাত্মার কিংস স্কুলে শিক্ষকতা পেশায় নিযুক্ত থাকেন। এ সময় সেন্ট্রাল কাম্বারল্যান্ড ডিস্ট্রিক্ট ক্রিকেট ক্লাবে খেলেন। ১৯১১-১২ থেকে ১৯১২-১৩ মৌসুমে নিউ সাউথ ওয়েলসের পক্ষে খেলেন। ১৯০৭-০৮ মৌসুমে সিডনিতে অনুষ্ঠিত টেস্টে ইংল্যান্ডের বিপক্ষে তার অভিষেক ঘটে। ঐ টেস্টে তিনি অপরাজিত ৩৪* রান তুলেন। এ সময় নবম উইকেট জুটিতে টিবি কটারকে সাথে নিয়ে ৫৬ রানের জুটি গড়েন। এরফলে তার দল দুই উইকেটে জয়লাভ করে। ১৯১২ সালে অস্ট্রেলিয়া দলের সদস্যরূপে ইংল্যান্ড সফরে যান তিনি। ওভালে অনুষ্ঠিত সর্বশেষ টেস্টে ইংল্যান্ডের বিপক্ষে দ্বিতীয় ইনিংসে ৭/২৫ পান। জেরি তার টেস্ট খেলোয়াড়ী জীবনে আকস্মিকভাবে খেলা শেষ করার জন্য পরিচিত ছিলেন। ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতার শেষ খেলাসহ জীবনের শেষ খেলায় চমকপ্রদ ক্রীড়াশৈলী প্রদর্শন করেন। লন্ডনের ওভালে বৃষ্টিবিঘ্নিত খেলায় তার কাটারগুলো বিরাট প্রভাব ফেলে। শেষ ১৭ বলে ১ রান দিয়ে ৫ উইকেট তুলে নেন ও ২১.৪ ওভারে ৭/২৫ নিয়ে নিজস্ব সেরা বোলিং পরিসংখ্যান গড়েন। তাস্বত্ত্বেও ইংল্যান্ড ২৪৪ রানে জয় পেয়ে ত্রি-দেশীয় সিরিজের শিরোপা জয় করে। দক্ষিণ আফ্রিকা ও অস্ট্রেলিয়া এ সিরিজের অপর দল ছিল। প্রথম বিশ্বযুদ্ধ শেষ হবার পরই অস্ট্রেলিয়া খেলায় নামতে সক্ষম হয়। দূর্ভাগ্যজনকভাবে এ সময়েই হ্যাজলিটের দেহাবসান ঘটে। দূর্বল হৃদয় নিয়ে তিনি জন্মেছিলেন। ৩০ অক্টোবর, ১৯১৫ তারিখে নিউ সাউথ ওয়েলসের পরমাত্মা এলাকায় মাত্র ২৭ বছর বয়সে হৃদযন্ত্রক্রিয়া বন্ধ হয়ে তিনি মারা যান। CricketArchive Player Oracle, Retrieved 12 August, 2017 The Oxford Companion to Australian Cricket, Oxford, Melbourne, 1996, p. 237. "List of Players who have played for New South Wales". www.cricketarchive.com. Retrieved 12 August, 2017 Australia v England, Sydney 1907-08 England v Australia, The Oval 1912 "Ask Steven- Bowler who took five wickets from the last 17 balls he bowled in Test cricket"। ESPN Cricinfo। ৯ আগস্ট ২০১৬। সংগ্রহের তারিখ ১১ আগস্ট ২০১৬।  ডেভিড হুকস মুদাসসর নজর অস্ট্রেলীয় টেস্ট ক্রিকেটারদের তালিকা ইএসপিএনক্রিকইনফোতে জেরি হ্যাজলিট (ইংরেজি) ক্রিকেটআর্কাইভে জেরি হ্যাজলিট (সদস্যতা প্রয়োজনীয়) (ইংরেজি)
মোজাইক (ব্রাউজার)

মোজাইক (ইংরেজি: Mosaic) পৃথিবীর প্রথম গ্রাফিক্যাল ওয়েব ব্রাউজার সফটওয়্যার। ১৯৯৩ সালে ইউনিভার্সিটি অফ ইলিনয় এট আর্বানা শ্যাম্পেইন এর ন্যাশনাল সেন্টার ফর সুপারকম্পিউটিং অ্যাপলিকেশন্সের গবেষক মার্ক অ্যান্ড্রিসেন এবং এরিক বিনা এটি তৈরি করেন। মোজাইকে ব্যবহৃত প্রযুক্তির উপর ভিত্তি করে পরবর্তীতে নেটস্কেপ ও ইন্টারনেট এক্সপ্লোরার ব্রাউজার তৈরি করা হয়। অ্যান্ড্রিসেন ও বিনা নেটস্কেপ কর্পোরেশনের প্রতিষ্ঠাতা। ২৩ জানুয়ারি ১৯৯৩ সালে এটি সর্বপ্রথম মুক্তি পায়। আর ৭ জানুয়ারি ১৯৯৭ সালে প্রকাশিত হয় এর সর্বশেষ সংস্করণ, ৩.০০ সংস্করণ। সি প্রোগ্রামিং ভাষা ব্যবহার করে মোজাইক লেখা হয়েছে। অ্যামিগাওএস, ক্লাসিক ম্যাক ওএস, ইউনিক্স, ওপেনভিএমএস ও মাইক্রোসফট উইন্ডোজের জন্যে এর আলাদা আলাদা সংস্করণ রয়েছে। মোজাইক মালিকানাধীন লাইসেন্সের অধীনে নিবন্ধিত। Stewart, William। "মোজাইক -- প্রথম বৈশ্বিক ওয়েব ব্রাউজার"। ২ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৯।  "xmosaic 1.2 source code"। NCSA। ১৯৯৪-০৬-২৯। সংগ্রহের তারিখ ৯ ফেব্রুয়ারি ২০১৯। [স্থায়ীভাবে অকার্যকর সংযোগ]
বাদশাহো

বাদশাহো (ইংরেজি: Baadshaho) মিলন লুথরিয়া পরিচালিত একটি বলিউড সিনেমা। টি-সিরিজের ব্যানারে চলচ্চিত্রটি প্রযোজনা করছেন গুলশান কুমার, ভূষণ কুমার, কৃষাণ কুমার। বাদশাহো সিনেমাটিতে অভিনয় করেছেন অজয় দেবগন, ইমরান হাশমী, এশ গুপ্তা, ইলিয়েনা ডি’ক্রুজ, বিদ্যুৎ জামওয়াল, সঞ্জয় মিশ্রা। ১৯৭৫ সালে ভারতের সাবেক প্রধানমন্ত্রী ইন্দিরা গান্ধীর শাসন আমলে জরুরি অবস্থার কিছু চিত্র তুলে ‌ধরা হয়েছে এই সিনেমায়। যাতে ছয় ডাকাতের একটি সোনা বোঝাই ট্রাক ডাকাতির গল্প বলা হয়েছে। এছাড়াও এতে আছে দাঙ্গা-হাঙ্গামা ও হতাশার মাঝে ভাগ্য পরিবর্তনের জন্য চেষ্টা করা এমন কিছু মানুষের গল্প। ১৯৭৫ সালে ভারতের জরুরি অবস্থা চলাকালীন সময়ের পটভূমিতে নির্মিত ‘বাদশাহো’তে ছয় ডাকাতের একটি সোনা বোঝাই ট্রাক ডাকাতির গল্প বলা হয়েছে। এতে অভিনয় করতে দেখা যাবে অজয় দেবগন, ইমরান হাশমি, বিদ্যুৎ জামওয়াল, এশা গুপ্ত, ইলিয়ালা ডি’ক্রুজ ও সঞ্জয় মিশ্রাকে। মিলন লুথরিয়া পরিচালিত এ ছবির পোস্টারে ডাকাত বেশে অজয় ও ইমরান হাশমিকে দেখে চমকে যাবেন সবাই। ‘বাদশাহো’র প্রথম পোস্টারে মৃত অবস্থায় পড়ে থাকতে দেখা গেছে ডাকাতবেশী সঞ্জয় মিশ্রাকে। রক্তে ভেজা সাদা শার্ট ও চাবিভর্তি কালো কোটের পকেট দেখে সহজেই অনুমান করা যায় তার চরিত্রটি সম্পর্কে। অন্য দু’টি পোস্টারে হাতে গাদা বন্দুক ও মুখে রুমাল বাঁধা অজয় দেবগনকে দেখে ডাকাত দলের সর্দার বলেই মনে হবে। মুখভর্তি দাড়ি-গোঁফ, কপালে তিলক, মাথায় পাগড়ি ও হাতে ধরা বন্দুকে ‘ডার্টি পিকচার’খ্যাত ইমরান হাশমিকে দেখে পিলে চমকে যেতে পারে ভক্তদের! ছবির পোস্টারে লেখা আছে, “১৯৭৫ সাল, জরুরি অবস্থা, ৯৬ ঘণ্টা, ৬০০ কিলোমিটার, একটি স্বর্ণ বোঝাই ট্রাক ও ছয় জন ডাকাত।” লেখা থেকেই অনুমান করে নেয়া যায় জমজমাট এক ডাকাতির গল্প নিয়েই আবর্তিত হয়েছে অ্যাকশন থ্রিলার ‘বাদশাহো’র ঘটনা। ১ সেপ্টেম্বর’২০১৭ বাদশাহো সিনেমাটি মুক্তি পায়। "ছয় ডাকাতের দুর্ধর্ষ অভিযান নিয়ে আসছে 'বাদশাহো' - bdnews24.com"। ২০১৭-০৮-১৯ তারিখে মূল থেকে আর্কাইভ করা। সংগ্রহের তারিখ ২০১৭-০৮-১৫।  "'Baadshaho' trailer: Ajay Devgn-Emraan Hashmi pack a punch in this multi-starrer action flick - Times of India"। The Times of India। সংগ্রহের তারিখ ২০১৭-০৮-১৫।  BDlive24, Online BanglaNews Portal ||। "প্রকাশ পেলো প্রত্যাশিত 'বাদশাহো'র টিজার"। বিডিলাইভ ২৪। ২০১৭-০৮-১৫ তারিখে মূল থেকে আর্কাইভ করা। সংগ্রহের তারিখ ২০১৭-০৮-১৫।  "Baadshaho trailer: Ajay Devgn, Emraan Hashmi run against the time with a truck full of gold"। http://www.hindustantimes.com/ (ইংরেজি ভাষায়)। ২০১৭-০৮-০৭। সংগ্রহের তারিখ ২০১৭-০৮-১৫।  |সংবাদপত্র= এ বহিঃসংযোগ দেয়া (সাহায্য) Pratidin, Bangladesh। "অ্যাকশন-ড্রামা-রোমান্সে ভরপুর 'বাদশাহো'র ট্রেইলার (ভিডিও) | বাংলাদেশ প্রতিদিন"। Bangladesh Pratidin। সংগ্রহের তারিখ ২০১৭-০৮-১৫।  "Baadshaho Trailer: Ajay Devgn's Film Promises To Be An Action-Packed Drama"। NDTV.com। সংগ্রহের তারিখ ২০১৭-০৮-১৫।  "নতুন ছবি 'বাদশাহো'তে ইলিয়ানা ডিক্রুজকে কেমন লাগছে জানেন? দেখুন ছবি"। 24Ghanta.com (ইংরেজি ভাষায়)। ২০১৭-০৬-১৬। সংগ্রহের তারিখ ২০১৭-০৮-১৫।  "Baadshaho director Milan Luthria on rumours of deleting intimate scene: We have not made porn"। The Indian Express (ইংরেজি ভাষায়)। ২০১৭-০৮-০৮। সংগ্রহের তারিখ ২০১৭-০৮-১৫।  ইন্টারনেট মুভি ডেটাবেজে বাদশাহো (ইংরেজি) বলিউড হাঙ্গামায় বাদশাহো